kk kk kk kk kk kk kk kk kk kk kk kk ba kk kk tt kk kk kk kk mk kk uk kk uk kk kk ba ky mhr kk kk ru kk kk kk kk kk be kk kk kk kk uk kk kk kk uk kk kk kk kk kk kk kk kk ru kk bg kk kk kk kk kk kk de fr kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk fr kk kk kk kk kk kk de en kk ru en ru en en kk en ky en en kk en kk en en kk en kk en en kk en ba en en kk en kk en en kk en kk kk uk ky kk ky kk kk kk ru kk kk kk de kk kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru kk kk ru kk en
Ел келешегін ойласаң, ғаламторыңды жүгенде! – “ЕлАна” әлеуметтік, қоғамдық-танымдық сайты
Соңғы жаңалықтар. Астана, Алматы, облыстар, тәлім-тәрбие, салт-дәстүр, тарих, спорт, саясат туралы ақпарат сайты
Мемлекеттік бағдарламалар, ұлт жоспары 100 қадам
Ақиқат қамшысы Бастапқы бет Діл
…Әйтпесе, ұрпақ санасына сіңген у ұлтты өлтіреді
— Келін байғұстың қолынан сотка түскен емес. Тамақ істеп жатса да, кір жуып жатса да соған үңіліп отырғаны. Көп сөйлемейді. Бар ынта-жігері соған ауып кеткен. Бірнеше мәрте ескерттім де. Менің көзімді ала беріп, соткасының бетін түрткілей жөнеледі. Ол өзі сау адамды ауру қылатын құрал шамасы. Бір жолы ұлым келді де, екеуі шартпа-шұрт ұстаса кетті. Араға түскенімнен не пайда, мені тыңдайтын жастар қайда? Ұлымның оған кіжініп, айтпаған сөзі жоқ, ол да қайтпай жатыр… Осылайша олар ажырасып тынды. Кейін балама: “Қызбалық жасама, ақылға кел, келінге бар”, — десем, ұлым: “Мама, ол “ватсапты”, “фейсбукті” күйеуі қылсын”, — деп қарап тұр…
Әлгі әйелдің осы бір әңгімесі көпке дейін ойымнан шықпай жүрді. Бұл өзі бір ананың ғана емес, тұтас бір қоғамның дертіне айналып бара жатқаны жасырын емес. Бесіктен белі шықпай жатып, ғаламтордағы атыс-шабысты, зұлымдық пен қатыгездікті, ұрлық-қарлықты, өсек-аяңды, қару-жарақ құрастыруды үйреніп жатқан баланың келешегі кемел болады деп кім айтар?! Әлемге үстемдік құрған ғаламтор бетінде не жоқ дейсің қазір? Бәрі тұр самсап. Анайылықтың, жабайылықтың небір түрін табасың. Интимдік қатынастар ашық түрде насихатталуда. Біреуді даттағың келсе, қара күйе жағып, боқтағың келсе, қолыңда тұр оның да тетігі. Ғаламторға жалған атпен тіркел де, ұра бер. Ешкім қой демейді. Айыппұл салып, мазаңды алып жатқан тірі жан жоқ. Рақат!
Біз жас мемлекетпіз. Бізге белгілі бір дәрежеде ұстаздық етіп отыратын сақтық жүйелері керек. Ұлтымыз оң-солын танып, өркендеп өскенше оны әлемдік ақпараттық тасқын мен дауылдардың алдына бозбала қалпында тастай салуға болмайды. Әйтпесе көп өтпей зардабын тартарымыз анық.
Ұлттық мемлекеттің шекарасы барын бәріміз білеміз. Кез келген бұйым, амал-әрекет тексерістен өтеді. Бұл халқымыздың мемлекеттігі үшін қажет. Ал шетелдерден келіп жатқан ақпараттық тасқынға неге қадағалау жоқ, бар болса да мардымсыз, өте әлсіз, әлжуаз. Халық рухани тұрғыдан азып, бүлінсе, кедендік және шекаралық тұрғыдан қамқорлық көрсетудің қандай мән-мағынасы қалады? Осыны ойлаған жан бар ма?!
Телібековтің тақиясы теріс айналған ба?
Шындап келгенде, бар мәселе сырттан құйылған ақпараттың шамадан тыс қоқыс болып келуінде жатыр. Оны қадағалау, сүзгіден өткізу ісі биліктің назарында болуы керек еді, ол жақтан ондай кеп байқалмайды. Сөйлегеннің жөні осы деп, өз арамыздан шыққан сайқымазақтар аузына келгенін құсып жатыр.
Масқарасы сол, ол өзі Қазақстан мұсылмандар одағының төрағасы екен. Әлгі сайтта Телібеков: «Ер адам мен әйел адам бір-біріне жақындаса, сол үшін үкіметке салық төлеуі керек. Қазіргі қиын кезде, дағдарыс кезінде бұл үкіметке үлкен қамқорлық, үлкен жәрдем болады» деп айды бір-ақ аспанға шығарыпты. (Бәлкім, бұл аңқаусып, билікті келекелегені шығар!)
Ең сорақысы, (атамыз қазақта жоқ әдетпен) жыныстық қатынас құнын белгілегені болып тұр. «Заңды некедегі адамдар бір рет төсектес болғаны үшін 584 теңге, азаматтық некедегілер 748 теңге, егер ойнас жасаса, 1893 теңге төлесін» дегені кімді мазақ еткені?! Ал қызтекелер үшін әлдеқайда қымбат баға ұсыныпты.
«Қазақ тілін толық білетін адамдар үшін 50 пайыз жеңілдік болсын» дегені тұтас ұлтты мазақ етуі демеске шара жоқ. Мұнысы енді шектен шыққан сұмдық қой! Телібеков бейбақ, кімнің қашан және қанша рет жыныстық қатынасқа түскенін білу үшін арнайы полиция құрып, жұрттың үйіне ешбір ескертусіз баса-көктеп кіріп тексеруді қолайлы көретінін жасырмапты.
Қазір мұны бала да, шаға да оқып шықты. Бұл өзі есі дұрыс адамның сөзі ме? Билік не қарап отыр? Мұндай “арам бездерді” бүгін сылып тастамаса, уы күні ертең тұтас денеге шауып кетуі ғажап емес.
Шіркін-ай, Абай атам айтқандай, қолымда закон қуаты бар адам болсам, Телібековты тезге салып, тізесін дірілдетер едім-ау, шіркін!
Ғаламтор — ұлттық сананың өзегіне түскен қара құрт. Ол дендеп еніп барады. Аждаһадай жалмаған тажалдың бұғауынан босау үшін, көптеген мемлекеттер аяқтарын тарта бастады. Әсіресе мұсылман елдері бейәдеп желілерді бұғаттап, «аяқ-қолын» матап тастады. Демек, ел келешегін ойлаған билік бұл істі атқара алады деген сөз. Бізде әлі самарқаулық басым.
Мен жаңалыққа, жақсылыққа жаны құмар жанның бірімін. Сөз жоқ, ғаламтор — ғасыр жетістігі! Бірақ оны игі мақсатта пайдалану бір басқа. Мына дүниеде жақсылық пен жамандықтың қатар жүретіні секілді, ғаламтор әлемінде де екеуі итжығыс түсіп жатыр. Небір құнды жәдігерлер «шаң-тозаңнан арылып» кішкентай ғана құрылғының ішіне сиып кеткенінің өзі неге тұрады? Білім қуған жастарға қажетті мәліметтер шоғыры бір төбе! Осыншалықты пайдасы бола тұра, зияны да шаш етектен. Оны күнделікті көріп жүрміз. Жариялылықтың шапанын жамылған көптеген сайттар мен әлеуметтік желілер дәлелденбеген, нақтыланбаған, елді арандататын мақала жазуға құштар. Себебі белгілі: сенсация жасап, оқырман жинау. Мені қатты алаңдататын тағы бір жайт — әжептеуір айтары бар біраз жастарымыздың Елбасы, еңбегі бар азаматтар туралы небір тұрпайы да анайы пікірлерін жүрегім езіле оқимын, жаныңды жаралайтын осындай пікірлер ортасынан танымал бола бастаған, болашағынан үміт күттірер деген жастардың пікірлері бой көрсетіп қалатыны да жаныңды ауыртады. «Біреудің мінін тергенше, жамандығын көргенше, өз ойыңды мазалап, өз бойыңды тазалап, өзіңмен күрес өлгенше». Шәкәрім Құдайбердіұлының осылай дегені еске түседі. Тіпті балаларын түгендеп, олардың жүрген-тұрғанын аңдып, реті келсе аяқтан шалып қалуға әуес. Иә, басбұзар, әдепсіз, надан, байлыққа мастанған шендінің балалары жоқ дей алмаймыз. Ондайлар әділ жазасын алуға тиіс. Бірақ жақсы тәрбие алған, қазақылығы басым, халқына жақын болып өсіп келе жатқан жастарға орынсыз соқтығу әбестік. Естеріңізде болса, ұлы Абай, Шоқан, Ыбырай, Әлихан т.б. көрнекті тұлғалардың біразы байдың балалары. Заманында әкелері оқытты. Сенімді ақтаған олар әлемді мойындатты. Жасыратын несі бар, бүгіндері шетелдің жақсы оқу орындарында оқу үшін қаржы керек. Көп жағдайда шенді-шекпенділердің балалары барып оқып жатады. Жоғары қызметке де солардың арасынан шыққандар көтеріледі. Бірақ бұл олар жаппай билікті жаулап алды деген сөз емес қой. Мен білетін бүгінгі билік сатыларында қарапайым отбасынан шыққан азаматтар жетіп артылады. Кімнің болса да еліміздің азаматы ретінде білім алуға, еңбек етуге құқығы барын естен шығаруға болмайды. Бізде бәрі керісінше: «жаптым жала, жақтым күйе». Мұхтар Әуезов айтпақшы, «Сын шын болсын, шын сын болсын» дегім келеді әрдайым.
Тарихты былғап, тарихи тұлғаларды қаралап, ел ішіндегі көрнекті азаматтарды күйелеп, бір-біріне сөздің зәрін құсып жатқанын көру біз сияқты ата-аналарға өте ауыр. Сөз бостандығы керек, пікірсайыс та жастарды өсіреді. Бірақ ұрыс-керіс пен арсыз, намыссыз дау-дамай мен жаладан өсіп-өнген, өркениетке жеткен елді көргеніміз бар ма!? Тіпті, сыбаға талас заманда, арнайы тапсырыстармен жасалған қызыл кеңірдек айтыстарға да куә болып жатамыз. Солай екені көрініп тұрады. Осының барлығы өсетін елдің балаларына жараспайтын әдет. Сондықтан жастарға ғаламторды дұрыс пайдаланудың бағдарлама, заңнамаларын жасауды кешеуілдетуге болмайды.
Тағы айтамын, әлемдік ақпараттық кеңістіктен тыс қалмау қазақ үшін аса қажеттілік. Мұны барлығы біледі. Бірақ біз сан тараптан құйылған ақпараттық тасқынды өзіміздің ұлттық мүддемізге жарата алып жүрміз бе!? Ол үшін бұқара халықты қандай біліммен және пайым-парасатпен жарақтандыруымыз керек?! Бұл әлі жүйеге түспеген мәселенің бірі екені даусыз! Мұны да шешудің жолдары бар. Телеарналарда Мәдениет министрлігі, ақпарат жүйелері, жастар қоғамы, әдебиет майталмандары және кәсіптік салалар мен заң қызметкерлері, саясаттанушылар, қоғам қайраткерлері біріге отырып, ғаламтордағы кеңістікті ұлттық мүддемен ұштастыра меңгерудің амал-әрекеттерін айқындауды қолға алып, тіпті заң тармақтарымен бекітуге күш салу керек.
Кейде еліктегіш қазақтың ұлттық санасы әлемдік ақпарат тасқынынан қорғана отырып, пайдасын көздейтіндей ортақ ұстанымға табан тірей алды ма деген сұрақ алдымнан шыға келеді кес-кестеп. Бұған нақты жауап беру қиын.
Жастарымызда ғаламтор пайдалану мәдениеті ақсап жатқаны жанға батады. Қазақстандағы сайттар мен порталдардың «есігі» күндіз-түні ашық. Жазылған мақаланың астына пікір (комментарий) қалдыру үшін көп қиындық тумайды. Көрсетілген ирек-ирек сандарды теріп түсірсең болды, «арғы әлемге» еніп жүре бересің. Бұл дегеніңіз мақалада көтерілген проблеманы талқылауға таптырмайтын мүмкіндік. Жеке бір адамға қатысты болса, оны балағаттауға, сынап-мінеуге тура жол! Ішкі мәдениеттің аздығы осы кезде байқалады. Ауыздарынан «ақ ит кіріп, көк ит шыққан» небір «шешендер» төбе көрсетіп, тасадан тас атып, «тістерін қайрап» отырады. Арнайы тіркеліп кірмегеннен кейін оларды нақты анықтап, жауапқа тарту да оңай емес. Заң жүзінде шара қолдануға қол қысқа.
Ал ислами сайттар туралы әңгіме басқа. Мысалы, «muslim.kz», «islam.kz» т.б. ізгілікке насихаттайтын сайттарға электронды поштаңды тіркетіп, мәліметті тексертіп барып қана кіре аласың. Оның нәтижесі белгілі. Қаралау, жүректі жаралау атымен жоқ.
Соңғы уақыттары жалған сенсация іздеген сайттар Ақорданың «ішіне» кіріп, шенді-шекпендінің жағасынан алып, жеке бастарына шүйіліп, «кландар шайқасы» жүріп жатыр деп даурығып, ақырында «майдан даласын» тастап қашқандарды жарыса жазды. Сол-ақ екен, оқырмандары артып шыға келді. Әлеуметтік желіден көзін алмайтын қауымның санасын жаулап, билікті қаралау арқылы ойын өзгерту, пікірін бұзу процесі жүріп жатқандай көрінеді маған.
Ұлттық мүддеміздің айнасына айналсын!
Сөз соңында айтқым келгені: ғаламтор ұлттық мәдениетіміз бен білім-білігіміздің және тұтастығымыз бен өміршеңдігіміздің, бейбітшілік пен тыныштығымыздың айнасына айналғанын қалаймын. Өсек пен жалаға және ұятсыздық пен обал-сауаптан қорықпайтын мінезге ие болып қалыптасқан жастар мемлекеттігіміздің қас жауы екендігін ұмытпайық. Тағы айтамын, ғылым мен өркениетке қарсы емеспін. Ұлттық тәрбие мен сананың бүлінуіне қарсымын. Ғаламтор белгілі бір дәрежеде жастарды ата-анадан, ұстаздардан, қоғамдық жүйеден және ұлттық тамырынан алшақтата бастады. Мұны мойындауымыз керек. Жоғарыда мен сөз еткен ананың халі бар қазақтың басына төніп тұр. Балаларымыз ғаламтордың құлына айналып, оңаша күй кешіп, тіпті үй ішінің өзінде өгей-өрістеніп, туыстық пікірлесумен, бауырластық қарым-қатынастардан суып барады. Дүниеде жүйесіз ағым жоқ. Жүйесіз жел мен күн жарығынан, су тасқындарынан қуат көздерін алып, адамзаттың мүддесіне жаратуда. Ғаламторды біз де ұлттық мүддеміздің пайдасына айналдырып, жүйелі мақсатқа қоғам болып жұмылайық! Ең бастысы, арсыздық пен әдепсіздіктен, қаскөйліктен, жүгенсіздіктен, жалақорлықтан, ішмерездік пен рухани іріп-шіруден сақтанайық. Әлемде 2 мыңға жуық ұлт бар деседі… Солардың 200-нің ғана өз Отаны бар! Таңдаулы топ жарған тізімде біз де тұрмыз маңдайымыз жарқырап! Аллам сол шексіз бақытты бізге, қазаққа, бұйыртыпты! Кейде өзіміз қадірін біліңкіремейтін сол барымызды бағалай білейік… Сол бақытымызды көп көрмесін… Көзіміздің қарашығындай болған, бәрімізге ортақ шаңырағымызды шайқалта көрмесін! Шалқып, шіреніп, еркелеп, алшаң басып, жұмыр жерді теуіп жүргеніміз біреулерге орындалмас арман болған өз Отанымыздың арқасы!!! Сын әділ, сөз сұлу, ой терең, пайым-парасат мол, иманды және ұятты сөздер мен қарым-қатынас аясында елді түзеуге атсалысайық! Ғаламторды қолдану мәдениетін отбасыдан бастап, балабақша, мектепте, оқу орындарда ұрпағымыздың көкірегіне мықтап құялық. Ғаламтор ұлттық мәдениетіміз бен білім-білігіміздің және тұтастығымыз бен өміршеңдігіміздің, бейбітшілік пен тыныштығымыздың айнасына айналсын. Билік тұтқасын ұстаған азаматтардың құлағына алтын сырға! Болашағымызға балта шаппайық. Мен шамам жеткенше өз ойымды айттым. Алдағы уақытта елге жаны ашитын, ұлтқа бүйрегі бұратын азаматтар мені қолдап, игі істі тезірек қолға алуға күш салады деген ойдамын.
Сәуле Мешітбайқызы, ҚР Еңбек сіңірген қайраткері
Көрілу саны: 9 405
Әрбір сәбидің ризығын Алла береді
Бекжан Тұрысты алаңдатқан не?
Маған жолама! Аулақ кет!
«Текті әйел» ұғымы ұлттық брендімізге айналуы керек
← Байқаушыларды аккредиттеу барысымен таныстырды
Сақалын сатқан кәріден еңбегін сатқан бала артық →
7 thoughts on “Ел келешегін ойласаң, ғаламторыңды жүгенде!”
27.03.2016 at 12:27 +06
Асып-тасып жатпаса да күн санап аса қажетті сұранысқа ие болып бара жатқан әр үйден табылатын бұйым- компьютер екені баршамызға белгілі. Жүгендеуден кетіп бара жатқан ешқандай тосқауылға дес бермейтін ғаламтор ұсынып жатқан ақпараттардың кез келген кісіге есігі ашық екені де жасырын емес… Мақала авторы көтеріп отырған осы тақырып баршамызды толғандыратыны сөзсіз! Себебі ғаламторды пайдалана алатын қабырғасы қатпаған жас өркеннен , оқу бітіріп елінің игілігі үшін қызмет атқаруға бел буған жас мамандар,бір мезгіл жан-жақта не болып жатыр екен деп ғаламтор бетін ақтаратын баршамыз небір ақпарлардың куәсі болып жүрміз.Әсіресе Елбасы туралы, ел басқарып отырған азаматтарымыз жайлы небір жайсыз «пікірлері» жаныңды ауыртады. «Ең бастысы, арсыздық пен әдепсіздіктен, қаскөйліктен, жүгенсіздіктен, жалақорлықтан, ішмерездік пен рухани іріп-шіруден сақтанайық. Әлемде 2 мыңға жуық ұлт бар деседі… Солардың 200-нің ғана өз Отаны бар!» дегенді мақала авторы тегін айтып отырған жоқ, жан-дүниесі жылап отырып баршамызбен бөлісіп отыр! Нақты ұсыныстарын да беріп отыр! Ендеше осы мақала құзырлы орындарға жетеді, уақыт алдырмай қолға алады деген үмітпен автордың ұсыныстарын қолдайық!Жар құлағы жастыққа тимей, жақсы істің бас-қасында талмай,шаршамай жүретін апайымызға Алла разы болсын айтайық !
31.03.2016 at 21:18 +06
Мақалада айтылған пікірлер қазіргі күндегі өзекті мәселелердің бірі екен. Автордың ойларын қостай отырып, бірнеше пікір қыстыра кетуді жөн көрдім. Қытай елінде интернет сақшылары жұмыс істейді. Интернетте мемлекет саясатына, саяси тұлғаларға, ұлтық бөлшектеушілік қимылдарымен шұғылданушылар секілді мемлекет заңына қарсы келетін мазмұндағы жазбалар шықса болды дереу бұғатталып тасталады да жазған адамның адресы тексеріліп заң арқылы жазаға тартылады. бұл еркін пікірге шектеу салынғандай көрінгенімен былай қарасаң дұрыс та секілді. Сосын твиттер, феисбуг,ютубе секілді дүниелерді буып тастады, мұнан тыс атыс-шабысты үгіттейтін, порна филымдер, қызтекелердің сайыттары секілді жаман мазмұндағы нарселерді ол жақтың интернетінен көру мүмкін емес. Жалпы интернет желісіндегі «әсіре еркіндікке» тиым салынбаса ертең зардабы ауыр болады деп ойлаймын.
31.03.2016 at 21:22 +06
Мен Сәуле апайымның қай мақаласын оқысам да, оның өзектілігімен қатар, жаңа бір ойын, тіпті, қырқып түсіретін уытты тіркесін іздеп отырамын. Бүгін ғаламтор жайын кеңінен мәселе етіп көтергенімен қоймай, «ұрпақ санасына сіңген у ұлтты өлтіреді» деп оның теңеуін дәл тауыпты. Рас, апай айтқандай, Телібеков секілділердің тентіреген лақпа сөзі де өкінішімізге қарай осы У-ҒАЛАМТОР арқылы тарап жатқан жоқ па? Екіншіден, Сәуле апай сөздің басындағы әйел айтқан әңгімеде: «Келін байғұстың қолынан сотка түскен емес… Ұлымның оған кіжініп, айтпаған сөзі жоқ, ол да қайтпай жатыр… Осылайша олар ажырасып тынды. Кейін балама: “Қызбалық жасама, ақылға кел, келінге бар”, — десем, ұлым: “Мама, ол “ватсапты”, “фейсбукті” күйеуі қылсын”, — деп қарап тұр» деп бар әңгімені келінге әкеліп тіреп отырғанының да мәні бар. Келін — біреудің босағасын аттап кіре салған адам емес, ол — ұлтты өлтіріп тынатын да, оны сақтап қалатын да лаборатория іспеттес. Үшіншіден, біз ғаламторды мейлінше шектей алмадық — бетімен жібердік. Мына түркімен, өзбек құрлы болмадық. Өзбек дегеннен шығады, олар ғаламторды жақсы жағынан пайдалану керектегін қалайша жарнамалағанын білесіз бе? Баяғының бай заманында «Супер келін» фильмі арқылы. Ол киноның шыққанына да он жылға таяды-ау деймін. Сол көркем туындыда біреудің ерке өскен ақсаусақ жалғыз қызы келін болып түсісімен бүкіл өзбектің салтын, дәстүрін, тамақ пісіруіне дейін ғаламтор арқылы үйреніп алады. Міне, интернет желісін пайдалансаң пайдаңа, келешегіңе, құрып кетпеудің жолына қарай жарат. Ал мен Сәуле апайымның жасы ұзақ болсын деп тілеймін. Әлі де қоғамдағы осындай батпан мәселені көтеріп, саркідір, ойлы оқырманның ортасына талқыға сала беруді Алла сізге нәсіп етсін.
31.03.2016 at 21:29 +06
Сәуле апай, көтеріп отырған мәселеңіз өте орынды. Расында біздің парламент осындай ұрпақ санасын улайтын интернет сайттарды баяғыда бұғаттау керек еді. Қазір ұсақ бала-шағаға дейін ғаламторсыз жүре алмайтын халге жетті. Жасөспірімдер арасындағы суицид, еркек пен еркек, әйел мен әйелдің «шаңырақ құруы», сан түрлі қылмысқа осы ғаламтордың кесірі тимей жатыр деп кім айтады. Ал арсыз Телібековке айтар сөз жоқ. Ұрпақтың санасын улайтын осындай адамдарға да заң жүзінде тыйым салу керек. Апай жасыңыз ұзақ болсын. Кейінгі буын жастарға осындай бастамаларыңызды көтеріп, қоғамда отты ойларыңызбен бөлісе беріңіз.үкімет қандайда бір қайран қылмаса мына интернет түбімізге жетеді. басқасын айтпағанда сирия, ауған, ирактағы дін атын жамылғандар орындарында отырып ап қана ғаламтор арқылы насихат жүргізе бермей ме. біз еліктегіш, сенгіш халықпыз сондықтан жас буын тез еріп кетуі ғажап емес. шектеу керек заң жүзінде!!!
31.03.2016 at 21:30 +06
Ғалламтор десе, дегендей. Торға бір түссең, шығуың екі талай. қәзір, бұл торға түскенде, түспегенде арманда. Жалпақ, жалпақ айфондар. Көшеде сөйлесіп бара жатқандарды көргенде, телефондары алақанға симай бара жатады. Әсіресе, әйелдер, соның ішінде жас қыздар. Бұған қарап, әйел жыныстылар, қызыққа тез әуеспе дейсің. шынында мақалада жазылған жағдай, екі үйдің бірінде бар десе болғандай. Ас ішіп, аяқ табақ жусада, автовустада, тіпті көшеде, жол қиылысында, телефонына тесіле қарағандар көп ақ. Машинаның дауысынада құлақ түрмейді. Кең таш. қолдары жыбырлап, телефонның түймесінде жүреді. Көтерілген мәселеде, жазылған мақалада өзекті. Тек, осыны көп болып қолға алсақ. Бүгін тимасақ, ертең кеш болады…Анайы кинолар, Телібеков сияқты миы телпекке айналғандар былжырақ, сандырақтарын қоймайды. Ана Тайчибеков деген, біре қазақты мазақтаумен әуре. Саудын асын ішіп, аурудын сөзін сөйлейтіндер көбеюде. Бірақ, орынды пікірлер, шынай сын жазатындар аз емес. Оныда айта кеткен жөн. Ақпен қара жарысқан заман. сондықтан ғаламтордың қара дағын азайтып, ақ шапағын көбейту, біздің интернет қолданушылармен, оларды жасаушы, бақылаушы орындардың қолында. Сәуле апай ылғида, қоғамдағы кемшін тұстарды дөп басып, жазады. осындай апайлармен, ағайлар көп болса, заңда, заманда алжаспас деп, ойлаймын. Ендеше ғаламторды жұгендейік. Дұрысын қалдырып, бұрыс бұғаулап…
31.03.2016 at 21:38 +06
Ғаламтор тазалығы жаһандану заманындағы өзекті проблемалардың маңдай алды деуге болады. Өзінің ойын айытып отырған мақала авторымен келісе отырып, көтерілген мәселеге барлық адамдар атсалысса екен деймін. Қазәіргі күнде қолфонсыз, ғаламторсыз «өмірдің мәнісі» кеткен заман. Сондағы адамдардың өліп-өшіп қарап отырғанының барлығы мастардың масқарасы, әуейілік мазмұндар, төбелес, шал-кемпірлердің шеңберден шығып секіріп жүргені секілді арзанқол дүниелер. Электорнды кітапханаларға кіріп кітап оқитындар тым аз, мұнан тыс өздерін-өздері жарнамалап тыраштанып жүрген далбасалардың фортреттері, қала берді іәшкені мен тышқанына дейін суретке түсіріп алып жариялап отыратындардың қыбыр-қимылдары да көп ағайындардың көз майын тауысып барады. Бұндай дертке шалдыққандарды кілең жастар немесе зейнеткерлер деп бөлуге келмейді. Қысқасы ғаламтор дертімен уланғандардың қатары қалыңдап барады қазір. Осыны тезге салатын , саналы түрде пайдалануға жетелейтін де мына жазылған мақалалар секілді жан айқайы бар жазбалар, оқыған адам түсінер, бір-біріне айтар, сөйтіп аздап болса да есін жияр. Болмаса идеологиясыз өмір сүріп жатқан бүгінгі қоғамда бүған ара түсер, тоқтау айтар құзырлы мекеме немесе Қытайдағы секілді ингтернет сақшыларын жасақтап шығу біздерге арман болып тұрғаны тағы белгілі. Баласына тоқтау айтар ата-ананың өзідері ұялы телефондарын шұқылаудан аспай қалды.Ал қазіргі күнде айдарынан жел есіп тұрған сайттар мен блогтардың тізгінін кәсіби журналистер ұстап отыр деп айту қиын секілді. Өз саласының маманы деген күннің өзінде біліктіліктері мен ар-ұяты, ұлтына деген махаббаты кемшіл, шу-шұрқанмен аттарын шығарып реитингтерін көтеруді көздейтін қулар молайып кетті. Әйтпегенде Телібековтың оттамаларын эфирден беріп, құлаш-құлаш мақала жазып жариялау деген саналы адамның қылығы емес қой. Осыларды басқарып, жүйелеп, қадағалап отырған арнаулы мекемелер не қарап отырғандары тағы түсініксіз. Телібеков- ол ауру адам, болмаса атын шығару үшін жер өртеп отырған залым. Оның «Мұсылмандар одағы» деген ұйымы да өтірік екендігі айтылған болатын, соны біле тұрып КТК телеарнасы жариялап жіберді. сайыттар мақала басты. фейсбуг желілерінде нақұрыстың пікірлерін жұрт жаңалық тапқандай жарыса талқылап жатты. Негізі иттің үргені секілді қабылдау керек еді саналы адамдарша. Бірақ уланған саналар оны тіке қабылдап жатыр. Осындай қоқыстармен удланып жатқан ұрпақтарымыз ертең ел тізгінін қалай қолдарына алады? Мынау егемен елді қай жаққа жетелейді? Байтақ даламыздың төсіне кімдерді бастап келмейді? Ойлаудың өзі қорқынышты…»Ел болам десең бесігіңді түзе» дегендей ендігі жерде «ел болам десек интернетіңді түзе» деген қанатты сөз туралы ойланатын кез келген секілді…
12.07.2016 at 14:11 +06
Құдайға сыйынса өзі үшін, неменеге әр мақаласында сонысын қыстыра береді?????? Бұл не жасырын насихат па????
Пікір үстеу Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Халықаралық «Qazaqstan dauiri» қоғамдық-саяси газеті
Пошив казахских национальных костюмов в Алматы
Ақтөбеде 505 жас түлек “Алтын белгі”иегері атанды
15-ші маусым, сенбі күні, ҚР Тұңғыш Президенті атындағы саябақ алаңында “Алтын белгі” иегерлерін марапаттау салатанатты шарасы өтті. Жас түлектерді облыс
ТҮРКІСТАН ОБЛЫСЫНЫҢ БІР ЖЫЛДЫҒЫНА ОРАЙ НҰР-СҰЛТАНДА «ТӨЛЕ БИ» ТЕЛЕХИКАЯСЫНЫҢ ТҰСАУКЕСЕРІ ӨТТІ
ТҮРКІСТАН ҚАЛАЛЫҚ АУРУХАНАСЫНДА ЖАҢА ИНСУЛЬТ ОРТАЛЫҒЫ АШЫЛДЫ
ТҮРКІСТАН: БӘЙДІБЕК АУДАНЫНДА КӨПБАЛАЛЫ ОТБАСЫ БАСПАНАЛЫ БОЛДЫ
ТҮРКІСТАН ОБЛЫСЫНДА «ҚАРАПАЙЫМ ЗАТТАРДЫҢ ЭКОНОМИКАСЫ» ҚАРҚЫНДЫ ДАМЫП КЕЛЕДІ
ТҮРКІСТАНДА ЖУРНАЛИСТЕРДІҢ СПАРТАКИАДАСЫ ӨТІП ЖАТЫР
Ақтөбеде медицина қызметкерлеріне пәтерлер мен көліктер берілді
Павлодар мемлекеттік университетінде Алюминий кластерінің апталығы өтті
Павлодар мемлекеттік университетінің студенттері «Жазғы мектеп» іс-шарасын өткізді
Павлодарлық оқушылар ХІІ республикалық «Бастау» турнирінде жақсы нәтиже көрсетті
Павлодар облысында жедел жәрдем қызметкерлері тұрғындарға алғашқы медициналық көмек көрсетудің қыр-сырларын үйретті
Павлодар облысында 3590 түлек мектеппен қоштасты
Әрбір сәбидің ризығын Алла береді
Бекжан Тұрысты алаңдатқан не?
Маған жолама! Аулақ кет!
«Текті әйел» ұғымы ұлттық брендімізге айналуы керек
Бай болғыңыз келе ме? (48 331)
Қазақстанның тәуелсіздігіне – 25 жыл! (22 867)
Ездің ұрпағы жасық болады (19 476)
Жазықсыз жандар саясат құрбанына айналмасын! (14 882)
Намысыма күнде қамшы тиеді. (14 865)
Неге Жапониядан үлгі алмасқа…? (14 168)
Құдайды танымау Асанәлі көкеме лайық іс пе еді? (13 952)
«Үштілділік – қазақ мектептерін жою мақсатында жасалған жоспар» (11 388)
Елбасымызға, Білім және ғылым министрлігіне мыңдаған ата-аналар, ҚТЛ түлектері, шәкірттері алғыс айтады (10 527)
Жазықсыз жандар саясат құрбанына айналмасын! 102 comments
Халқым, саған айтам, билік, сен тыңда! 34 comments
Қазаннан қақпақ кетсе – иттен ұят кетеді! 22 comments
Тоқалды күндес деп санау дұрыс па? 20 comments
Келешекте қазақстан халқын сәулетті қаласы асырай ма, әлде дархан даласы асырай ма?! 20 comments
Қазақстан Республикасындағы Түркия мемлекетінің елшісі Невзат Уянык мырзаға! 19 comments
«Жалтақтап,жағымпазданғанша» – «Үкілеп үміт артқан» халқыңды ойлан! 17 comments
Елдіктің қадірі осындайда сезіледі… 16 comments
Сақалын сатқан кәріден еңбегін сатқан бала артық 16 comments
Төскейде малы мыңғырған Моңғолия (Фото)   16 comments
Создание сайта, реклама в интернете minialgo.kz +77015481827 WhatsApp
Copyright © 2019 “ЕлАна” әлеуметтік, қоғамдық-танымдық сайты. All rights reserved.
Theme: ColorMag by ThemeGrill. Powered by WordPress.